கேள்வி: ஸ்டீபன் கிங் - வாழ்க்கை பற்றி தகவல் சொல்.
பதில்: இசுடீபன் கிங் 1947 செப்டம்பர் 21 அன்று மைனேவின் போர்ட்லேண்டில் டொனால்ட் எட்வின் கிங் மற்றும் நெல்லி ரூத் ஆகியோருக்கு மகனாகப் பிறந்தார். இவருடைய தந்தை இவரது இரண்டாவது வயதில் குடும்பத்தை விட்டு வெளியேறினார். இவரது குடும்பம் பல நேரங்களில் பெரும் நிதி நெருக்கடியில் இருந்தனர். இவர்கள் தங்கள்உறவினர்களை நம்பியிருந்தனர். கிங்கிற்கு 11 வயது ஆனபோது, குடும்பம் மைனேவின் டர்ஹாமுக்கு குடிபெயர்ந்தது. அங்கு இவரது தாயார்மனநலம் பாதிக்கப்பட்டவர்களுக்கான ஒரு இல்லத்தில் பராமரிப்பாளராக ஆனார். 1966 ஆம் ஆண்டில், கிங் ஓரானோவில் உள்ள மைனே பல்கலைக்கழகத்தில் உதவித்தொகையுடன் சேர்ந்தார். அங்கு ஆங்கிலம் பயின்றார். அங்கு, ''தி மைனே கேம்பஸ்'' என்ற மாணவர் செய்தித் தாளுக்கு எழுதினார். மேலும் பேராசிரியர்களான ''எட்வர்ட் ஹோம்ஸ்'' மற்றும் ''பர்டன் ஹாட்லன்'' ஆகியோர் இவருக்கு வழிகாட்டினர். ஹாட்லன் ஏற்பாடு செய்த ஒரு எழுத்து பட்டறையில் கிங் பங்கேற்றார், அங்கு தபிதா இசுப்ரூஸைக் காதலித்தார். கிங் 1970 இல் ஆங்கிலத்தில் இளங்கலை பட்டம் பெற்றார், அதே ஆண்டு இவரின் மகள் நவோமி ரேச்சல் பிறந்தார். கிங் மற்றும் இசுப்ரூஸ் 1971 இல் திருமணம் செய்து கொண்டனர். திடுக்கிடச் செய்யும் மர்மக் கதையான , ''த கிளாஸ் ஃப்லோர்'' என்ற தனது முதல் கதையை 1967 ஆம் ஆண்டு எழுதி வெளியிட்டார்.King, Tabitha; DeFilippo, Marsha. [https://stephenking.com/the-author/ "The Author"]. ''stephenking.com''. மைனே பல்கலைக்கழகத்தில் பட்டம் பெற்ற பிறகு, உடனடியாக வேலை கிடைக்காகத காரணத்தால் ''காவலீர்'' போன்ற பத்திரிகைகளுக்கு சிறுகதைகளை எழுதினார். 1971 ஆம் ஆண்டில், மைனேவின் ஹாம்ப்டனில் உள்ள ஹாம்ப்டன் அகாதமியில் ஆங்கில ஆசிரியராக கிங் பணியமர்த்தப்பட்டார். தொடர்ந்து பத்திரிகைகளுக்கு சிறுகதைகளை பங்களித்தார்.
கேள்வி: ஸ்டீபன் கிங் - விபத்தும் அதன் பின்விளைவுகளும் பற்றி நீங்கள் என்ன அறிந்துள்ளீர்கள்?
பதில்: ஜூன் 19,1999 அன்று, இசுடீபன் கிங் ஒரு வாகன விபத்த்தில் காயமடைந்து மருத்துவமனையில் சிகிச்சைப் பெற்றார். இந்த விபத்தில் நுரையீரலில் ஏற்பட்ட காயம் காரணமாக இரண்டு வருடங்கள் கழித்து கிங் கடுமையான நுரையீரல் அழற்சியால் பாதிக்கப்பட்டார். தனக்கு ஏற்பட்ட காயங்கள் காரணத்தால் நீண்ட நேரம் அமர்ந்து எழுத முடியாத காரணத்தால் தன்னால் தொடர்ந்து எழுத முடியாது என 2002 ஆம் ஆண்டு முதல் கதைகள் எழுதுவதை நிறுத்தப் போவதாக கிங் அறிவித்தார். ஆனாலும் தனது மனைவியின் துணையுடன் பல கதைகளை எழுதி வெளியிட்டு வருகிறார்.